L 134/102
LT
Europos Sąjungos oficialusis leidinys
2023 5 22
Prekių, kurioms taikomos sanitarijos ir fitosanitarijos taisyklės, rinkos priežiūros ir vykdymo užtikrinimo veikla bus dar labiau griežtinamos specialiosios procedūros, nustatytos taikytinose tų prekių įvežimo į Šiaurės Airiją taisyklėse.
Be to, Jungtinė Karalystė stiprins savo stebėsenos ir vykdymo užtikrinimo veiklą, kad galėtų veiksmingai valdyti riziką, susijusią su siuntiniais gabenamomis prekėmis, pripažindama ypatingą vartotojų priklausymą nuo tokio gabenimo būdo.
Jungtinė Karalystė taip pat išlaikys savo griežtą sankcijų už neteisėtą prekybą ir kontrabandą sistemą.
Tai bus atidžiai stebima, siekiant padidinti sankcijas už piktnaudžiavimą šiomis naujomis prekių gabenimo į Europos Sąjungą taisyklėmis, jei reikia, pateikiant papildomų atgrasomųjų priemonių.
Dėl galimo reikalavimų nesilaikymo Jungtinė Karalystė imsis veiksmingų, atgrasomųjų ir proporcingų veiksmų.
Tai apims rizikos analizę, rizika grindžiamą reikalavimų laikymosi užtikrinimo veiklą ir nuolatinį prekiautojų populiacijos rizikos vertinimą, numatant sankcijas ir nuobaudas.